wickkiey/tamil-wikipedia-markdown huggingface dataset:
# மூன்றாம் செயேந்திரவர்மன்


**மூன்றாம் செயேந்திரவர்மன்** (*Jaya Indravarman III*) (சுமார் 1106-1145, ஆட்சி; 1139-1145) 12 ஆம் நூற்றாண்டின் மத்தியில் சம்பா இராச்சியத்தின் அரசராக இருந்தார்.  

ஐந்தாம் அரிவர்மன் வாரிசு இல்லாத மன்னராக இருந்ததால், 1129ல் பதவி துறந்தார். அவரது வளர்ப்பு மகன், மூன்றாம் செயேந்திரவர்மன், 1133 இல் சம்பாவின் பட்டத்து இளவரசனாக பரிந்துரைக்கப்பட்டார். 1131 ஆம் ஆண்டில், அங்கோர் ஆட்சியாளர் இரண்டாம் சூரியவர்மன் கேட்டுக் கொண்டதையடுத்து தாய் வியட்டைத் தாக்கி, 1132 இல் மூன்று மாகாணங்களைக் கைப்பற்றினார். 1139 இல், சம்பாவின் அரசரானார். இவரது ஆட்சிக் காலங்களைப் பற்றி அதிகம் அறியப்படவில்லை. 1140 இல் குவாங் நாமில் உள்ள மீ சன் இந்து கோயில்களின் தொகுதியில் கோயில்களைக் கட்டி நன்கொடைகளையும் வழங்கினார். மேலும் மூன்று ஆண்டுகளுக்குப் பிறகு நா திரங்கில் உள்ள பூ நகர் கோவிலில் பூநகர் அன்னைக்கு ஒரு கோவிலைக் கட்டினார்.  

இந்திரவர்மன் தாய் வியட்டுடன் சமாதான உடன்படிக்கைக்கு வழிவகுத்ததாலும், கெமர் பேரரசின் தாய் வியட்டிற்கு எதிரான வீணான போர்களில் சேர மறுத்ததாலும், கெமர் அதற்குப் பதிலாக இவரது இராச்சியத்தை ஆக்கிரமிக்க ஆரம்பித்தது. 1145 ஆம் ஆண்டில், இரண்டாம் சூரியவர்மன் சம்பாவின் மீது படையெடுப்பிற்கு தலைமை தாங்கினார். இது அவரது முந்தைய பேரழிவு போர்களைப் போலல்லாமல், அது வெற்றிகரமாக இருந்தது. கெமர் இராணுவம் விஜயாவின் சாம் தலைநகரைக் கைப்பற்றி, அதைக் கொள்ளையடித்தது . மேலும், மீ சன் கோவில்களை அழித்தது. கெமர் பேரரசு சாம் மன்னரை குறைமதிப்பிற்கு உட்படுத்தி அவரை பதவி நீக்கம் செய்தது.  

இந்திரவர்மன் போரின் குழப்பங்களுக்கு மத்தியில் காணாமல் போனார். வரலாற்றாளர் மாஸ்பெரோ கூற்றின்படி, கெமரால் கொல்லப்பட்டிருக்கலாம் அல்லது கைது செய்யப்பட்டிருக்கலாம்.
# ஐந்தாம் அரிவர்மன்

**ஐந்தாம் அரிவர்மன்** (*Harivarman V*) அல்லது **இளவரசர் சுந்தரதேவன்** (ஆட்சி. 1114–1129) சம்பாவின் அரசராவார். வாரிசு இல்லாமல் முப்பது ஆண்டுகள் ஆட்சி செய்த இரண்டாம் செயேந்திரவர்மனின் (1071–1113) மருமகனான இவர் சம்பாவின் அரசனாக நியமிக்கப்பட்டார். இவரது ஆட்சி அமைதியானது. இவர் 1116 மற்றும் 1120 இல் சொங் வம்ச அரசவைக்கு தனது தூதர்களை அனுப்பினார். சீன அரசவையால் இவர் "தங்க முத்திரையைக் கொண்ட அரண்மனையின் அரசர்" என்று அறிவிக்கப்பட்டார்.  

அரிவர்மன் மீ சன் இந்து கோயில்களின் தொகுதிகளுக்கு பல நன்கொடைகளையும் கட்டிடங்களையும் வழங்கினார்.  

இவருக்கும் வாரிசு இல்லாததால், தனது வளர்ப்பு மகனுக்கு 1129 இல் தேவராஜா என்ற பட்டத்தையும், 1133 இல் பட்டத்து இளவரசனாகவும் நியமித்தார். 1139 இல் பட்டத்து இளவரசர் மூன்றாம் செயேந்திரவர்மன் (ஆட்சி. 1139-1145) என்ற பட்டப் பெயருடன் அரியணை ஏறினார்.
# நான்காம் செயேந்திரவர்மன்


**நான்காம் செயேந்திரவர்மன்** (*Jaya Indravarman* IV) 1167-1192 வரை, நவீன வியட்நாமில் அமைந்திருந்த முன்னாள் பிராந்தியமான சம்பா இராச்சியத்தின் அரசராக இருந்தார். இவர் சீன அரசவைக்கும், தாய் வியட் ஆகியோருக்கு அடிபணிந்து ஆட்சி செய்தார். தரைவழிப் படையெடுப்பிற்காக சீனாவிலிருந்து குதிரைகளை வாங்குவதில் தோல்வியுற்ற இவர், கப்பல் படையைத் தயாரித்தார்.  

1177 இல் கெமர் பேரரசின் சம்பா படையெடுப்பிற்கு தலைமை தாங்கியதற்காக இவர் குறிப்பிடத்தக்கவர். இவரது கடற்படைப் படைகள் மீகாங் மற்றும் தொன்லே சாப் ஆறுகள் வழியாக தொன்லே சாப் வரை பயணித்து அங்கோரைக் கைப்பற்றி திரிபுவனாதித்யவர்மனைக் கொன்றனர்.  

1190 ஆம் ஆண்டில், இரண்டாம் தரணிந்திரவர்மனின் மகனும் வாரிசுமான கெமர் மன்னர் ஏழாம் செயவர்மன், சம்பாவுக்கு எதிராக பழிவாங்க முயன்றார். தலைநகர் வித்யானந்தனனால் கைப்பற்றப்பட்டது. மேலும், செயேந்திரவர்மன் மீண்டும் கம்போடியாவுக்கு கைதியாக கொண்டு வரப்பட்டார். கம்போடியாவின் மன்னர் பின்னர் 1191 இல் அரியணையை மீண்டும் பெறுவதற்கான முயற்சியில் இவரை விடுவித்தார். இருப்பினும், வித்யானந்தனன் இவரை தோற்கடித்து, செயேந்திரவர்மனைக் கொலை செய்தார்.
# கருட வாகனம்



**கருட வாகனம்** என்பது வைணவ சமயத்தில் முழுமுதற் கடவுளான திருமால் உலா செல்லும் வாகனங்களில் ஒன்றாகும். கருடனை பெரிய திருவடி என்கின்றனர். கருடாழ்வார், விஷ்ணுப்பிரியன், விஹாகேஸ்வரன், வைநதேயன், சுபர்ணன், புள்ளரசன், பட்சிராஜன் என்ற பெயர்களும் கருடனுக்கு உண்டு.  

கருடவாகனத்தில் திருமாலை பார்ப்பவர்களுக்கு மறுபிறவியே இல்லை என்பது வைணவர்களின் நம்பிக்கை ஆகும்.  

## வாகன அமைப்பு
கருடன் மனிதர்களைப் போன்ற தோற்றத்துடன், மூக்கு மட்டும் கழுகு போல அமைக்கப்படுகிறது. கருடன வாகனத்திற்கு இறக்கைகள் உளாளன. அமர்ந்த நிலையில் ஒரு காலை மண்டியிட்டு, ஒரு காலை சற்று உயர்த்தியிருப்பார். இரு கரங்களை முன்புறம் நீட்டியவாறு உள்ளார். அதில் திருமாலின் பாதங்களை தாங்குவார்.  

## கோயில்களில் உலா நாட்கள்
வைணவ கோயில்களில் பின்பற்றப்படும் ஆகமத்திற்கு ஏற்றவாறு உற்சவத்தின் மூன்றாம் நாள் அல்லது ஐந்தாம் நாள் கருட வாகனம் பயன்படுத்தப்படுகிறது.  

## கல் கருட வாகனம்
- தமிழ்நாடு மாநிலம் தஞ்சாவூர் மாவட்டத்தில் கும்பகோணத்தில் இருந்து குடவாசல் செல்லும் வழியில் சுமார் பத்து கிலோமீட்டர் தொலைவில் தெற்கே திருநறையூர் நம்பி கோயில் உள்ளது. இங்குள்ள கருட வாகனம் மிகவும் புகழ்பெற்ற ஒன்றாகும். கல்லினால் ஆன இந்த கருட வாகனத்தை கல் கருடன் என்கின்றனர்.

நாச்சியார் கோயிலில் கருட வாகன உலாவை *கல் கருடன் சேவை* என்கின்றனர். இந்த விழா வருடத்தில் மார்கழி மற்றும் பங்குனி மாதங்களில் நடைபெறுகிறது. கல்கருட சேவையின் பொழுது 4 டன் எடையுள்ள கல்லினால் செய்யப்பட்ட கருடாழ்வார் வீதிஉலா நடைபெறும். கருட வாகனத்தை முதலில் 4 பேரும் பின்னர் 8,16,32,64 கடைசியாக 128 பேர் தூக்குவர். நிகழ்ச்சி முடிவில் சிலையை மீண்டும் கோவிலுக்குள் எடுத்து செல்லும் பொழுது சிலை தூக்குவோரின் எண்ணிக்கை 128, 64, 32, 16,8 என குறைந்து இறுதியில் 4 பேர் மட்டும் சிலையை கோவிலுக்குள் எடுத்துச்செல்வர்.  

## இவற்றையும் காண்க

- கண்ட பேரண்ட பட்சி வாகனம்
- தாரகாசுர வாகனம்
- அதிகார நந்தி வாகனம்
- புருசா மிருக வாகனம்

## ஆதாரங்கள்
# குடிவாடா அமர்நாத்


**குடிவாடா அமர்நாத்** (*Gudivada Amarnath*)(பிறப்பு 1985/1986) என்பவர் ஆந்திரப் பிரதேச மாநிலத்தைச் சேர்ந்த இந்திய அரசியல்வாதியும் சட்டமன்ற உறுப்பினரும் ஆவார். இவர் ஒய். எஸ். ஆர். காங்கிரசு கட்சியின் சார்பில்ஆந்திரப் பிரதேச சட்டமன்றத்திற்கு 2019-ல் நடைபெற்ற தேர்தலில் அனகாபல்லி சட்டமன்றத் தொகுதியில் போட்டியிட்டுசட்டமன்ற உறுப்பினராகத் தேர்ந்தெடுக்கப்பட்டார்.  

## ஆரம்ப கால வாழ்க்கை
குடிவாடா அமர்நாத், முன்னாள் அரசியல்வாதியும், அனகப்பல்லி மக்களவைத் தொகுதியின் நாடாளுமன்ற உறுப்பினருமான குடிவாடா குருநாத ராவ் மற்றும் நாகமணி ஆகியோரின் மகனாவார். இவர் பொறியியல் பட்டதாரி ஆவார்.  

## தொழில்
குடிவாடா அமர்நாத் மற்றும் அவரது தாயார் நாகமணி ஆகியோர் இந்தியத் தேசிய காங்கிரசில் உறுப்பினர்களாக இருந்தனர். தந்தையின் மறைவுக்குப் பிறகு காங்கிரசிலிருந்து விலகி தெலுங்கு தேசம் கட்சியில் சேர்ந்தனர். மார்ச் 2014-ல், இவர்கள் இருவரும் தெலுங்கு தேசம் கட்சியிலிருந்து விலகி ஒய். எஸ். ஆர். காங்கிரசு கட்சியில் சேர்ந்தனர்.
# ஆரணி சிறீனிவாசுலு



**ஆரணி சிறீனிவாசுலு** (பிறப்பு 15 மே), **ஜங்கலபள்ளி சிறீனிவாசுலு** மற்றும் **ஜேஎம்சி** என்றும் அழைக்கப்படுபவர், இந்திய மாநிலமான ஆந்திரப் பிரதேசத்தைச் சேர்ந்த அரசியல்வாதியும் சட்டமன்ற உறுப்பினரும் ஆவார். இவர் ஒய். எஸ். ஆர். காங்கிரசு கட்சியின் சார்பாக 2019ஆம் ஆண்டு நடைபெற்ற ஆந்திரப்பிரதேச சட்டமன்றத் தேர்தலில் சித்தூர் சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார்.  

## ஆரம்ப கால வாழ்க்கை
ஆரணி கிருஷ்ணய்யாவுக்கு மகனாக ஆரணி சிறீனிவாசுலு பிறந்தவர்.  

## அரசியல் வாழ்க்கை
சிறீனிவாசலு 2009ஆம் ஆண்டு நடைபெற்ற ஆந்திரப் பிரதேச சட்டப் பேரவைத் தேர்தலில் சித்தூர் சட்டமன்றத் தொகுதியில் பிரசா ராச்யம் கட்சி சார்பில் போட்டியிட்டுத் தோல்வியடைந்தார். பின்னர் பிராசா ராச்யம் கட்சியிலிருந்து விலகி தெலுங்கு தேசம் கட்சியில் சேர்ந்தார். தெலுங்கு தேசம் கட்சியில் சித்தூர் மாவட்ட தலைவராக நியமிக்கப்பட்டார். 2014ஆம் ஆண்டு ஆந்திரப் பிரதேச சட்டப் பேரவைத் தேர்தலில் ஒய். எஸ். ஆர். காங்கிரசு கட்சி சார்பில் சித்தூர் சட்டமன்றத் தொகுதியில் போட்டியிட்டு தெலுங்கு தேச கட்சியின் சத்திய பிரபாவிடம் தோல்வியடைந்தார். மீண்டும் 2019ஆம் ஆண்டு ஆந்திரப் பிரதேச சட்டப் பேரவைத் தேர்தலில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார்.
# கமுந்திங் தடுப்பு மையம்


<mapframe text="கமுந்திங்" width=300 height=260 zoom=12 latitude=4.8998 longitude=100.7456>  
{  
"type": "ExternalData",  
"service": "geoline",  
"ids": "Q6359857",  
"properties": {  
"stroke": "#FFCC00",  
"stroke-width": 6  
}  
}  
</mapframe>  

**கமுந்திங் தடுப்பு மையம்** (ஆங்கிலம்: *Kamunting Detention Centre* (**KEMTA**); மலாய்: *Kem Tahanan Perlindungan Kamunting*; சீனம்: 甘文丁拘留中心) என்பது மலேசியா, பேராக், கமுந்திங், லாருட், மாத்தாங், செலாமா மாவட்டத்தில் உள்ள ஒரு தடுப்பு மையம் ஆகும். இதனை **கமுந்திங் சிறை முகாம்** என அழைப்பதும் உண்டு.  

இந்த மையம் 93.3 எக்டர் பரப்பளவைக் கொண்டது. தைப்பிங் நகரில் இருந்து ஏறக்குறைய 8 கி.மீ. தொலைவிலும், கமுந்திங் நகரில் இருந்து 3 கி.மீ. தொலைவிலும் அமைந்துள்ளது.  

மலேசியஉள்நாட்டுப் பாதுகாப்புச் சட்டத்தின் (*Internal Security Act Malaysia*) கீழ் கைது செய்யப்பட்ட நபர்களைக் காவலில் வைத்து விசாரிக்க அரசாங்கம் இந்தத் தடுப்பு மையத்தைப் பயன்படுத்துகிறது.  

## பொது

இந்த தடுப்பு மையம், மலேசியாவின் மிகைத் தடுப்பு சிறை (*Malaysia's Supermax Prison*) அல்லது அதிகபட்ச பாதுகாப்புச் சிறை (*Maximum Security Prison*) என்றும் அழைக்கப்படுகிறது. அத்துடன் மலேசிய அதிகாரிகள் அரசியல் கைதிகளை அடைத்து வைக்கும் தளம் என்றும் கூறப்படுகிறது.  

மலேசியஉள்நாட்டுப் பாதுகாப்புச் சட்டத்தின் பரவலான பயன்பாட்டைத் தூண்டிய குறிப்பிடத்தக்க நிகழ்வுகளில் 1987-இல் லாலாங் நடவடிக்கை (*Operation Lalang*); மற்றும் 1999-இல் சீர்திருத்த இயக்கம் (*Reformasi Movement*) ஆகியவற்றைக் குறிப்பிட்டுச் சொல்லலாம்.  

### அல்-அர்க்காம் அல்-மவுனா குழுக்கள்

பயங்கரவாதிகள் மற்றும் தவறான வழிபாட்டு முறைகள் போன்ற தேசிய பாதுகாப்புக்கு அச்சுறுத்தலாக அமையலாம் என அறியப்பட்ட தனி நபர்களையும்; குழுக்களையும் தடுத்து வைப்பதற்கும் இந்த மையம் பயன்படுத்தப்பட்டு உள்ளது. கமுந்திங்கில் தடுத்து வைக்கப்பட்ட சில குறிப்பிடத்தக்க குழுக்களில் அல்-அர்க்காம் (*Al-Arqam*) குழு மற்றும் அல்-மவுனா (*Al-Ma'unah*) பயங்கரவாதக் குழுவும் அடங்கும்.  

## முக்கிய நபர்கள்

- அன்வர் இப்ராகீம் - மலேசியப் பிரதமர்
- லிம் கிட் சியாங் - எதிர்க்கட்சி தலைவர்
- செப்ரி கித்திங்கான் - சபா மாநில துணை முதல்வர்
- கர்பால் சிங் - எதிர்க்கட்சி தலைவர்
- பி. பட்டு - அரசியல்வாதி
- வி. டேவிட் - தொழிற்சங்கவாதி
- ஐரீன் சேவியர் - பெண் உரிமை போராளி
- ஜெயக்குமார் தேவராஜ் - மலேசிய சோசலிச கட்சி தலைவர்
- வேதமூர்த்தி பொன்னுசாமி - இண்ட்ராப் போராட்டக் குழு
- கணபதிராவ் விருமன் - இண்ட்ராப் போராட்டக் குழு
- சிவராசா ராசையா - மனித உரிமை
- எம். மனோகரன் - இண்ட்ராப் போராட்டக் குழு
- உதயகுமார் பொன்னுசாமி - இண்ட்ராப் போராட்டக் குழு
- சாமிநாதன் கணேசன் - இலங்கைத் தமிழர்களின் அனுதாபி
- லிம் குவான் எங் - பினாங்கு முன்னாள் முதலமைச்சர்
- முகமது சாபு - மலேசிய தற்காப்புத்துறை அமைச்சர்
- திரேசா கோக் - மலேசிய தோட்டத் தொழில்; மூலப் பொருட்கள் அமைச்சர்

## மேற்கோள்
# காக்கை வாகனம்



**காக்கை வாகனம்** என்பது திருவிழாக்களின் பொழுது உற்சவ சனீஸ்வரன் எழுந்தருளும் வாகனங்களில் ஒன்றாகும். இந்த வாகனம் சனீஸ்வர பரிகார தலங்களிலும், சில சிவாலயங்களில் மட்டுமே காணப்படுகிறது. திருமகளின் அக்கா தவ்வை தெய்வத்திற்கும் காகம் வாகனமாகும்.  

## கோவில்களில் உற்சவ விழா
- காரைக்கால் மாவட்டம் திருநல்லாறு தர்பாரண்யேஸ்வரர் கோயிலில் சனீஸ்வரன் அனுகிரக மூர்த்தியாக உள்ளார். இக்கோயிலில் தங்க காக்கை வாகனம் உள்ளது. சனிப்பெயர்ச்சி விழாக் காலத்தில் உற்சவர் சனீஸ்வரன் காக்கை வாகனத்தில் வசந்த மண்டபத்தில் காட்சி தருகிறார்.

- பவானி சங்கமேசுவரர் கோயில்

## இவற்றையும் காண்க

- கண்ட பேரண்ட பட்சி வாகனம்
- தாரகாசுர வாகனம்
- அதிகார நந்தி வாகனம்
- புருசா மிருக வாகனம்

## ஆதாரங்கள்
# மேற்கு வங்காள சட்ட மேலவை



**மேற்கு வங்காள சட்ட மேலவையானது** (*West Bengal Legislative Council*; ) இந்திய மாநிலமான மேற்கு வங்காளத்தின் ஈரவை சட்டமன்றத்தின் மேலவையாகும், இது 1952 இல் நடைமுறைக்கு வந்தது.  

## கலைப்பு
மேலவை 1969 இல் கலைக்கப்பட்டது. மேற்கு வங்க சட்டமன்றம் 21 மார்ச் 1969 அன்று சட்ட மேலவையை கலைப்பதற்கான தீர்மானத்தை நிறைவேற்றியது. பின்னர் இந்திய நாடாளுமன்றம் 1 ஆகத்து 1969 முதல் சட்ட மேலவையை கலைப்பதற்கான மேற்கு வங்காள சட்டமன்ற மேலவை (நீக்கம்) சட்டம், 1969 ஐ நிறைவேற்றியது.  

## மறுமலர்ச்சி முயற்சி
மேலவையை புதுப்பிக்க திரிணாமுல் காங்கிரசு அரசு திட்டமிட்டது.  
| வாக்களிப்பு முடிவுகள் → | சூலை 06, 2021 |
| --- | --- |
| **தீர்மானம் ஏற்றுக்கொள்ளப்பட்டது** | } |
# தமிழ்நாடு தொழிற்சாலைகள் (திருத்தம்) சட்ட முன்மொழிவு, 2023

இந்தியத் தொழிற்சாலைகள் சட்டம் 1948 மற்றும் தமிழ்நாடு தொழிற்சாலைகள் விதிகள், 1950இல் தற்போது 8 மணி நேரம் மட்டுமே நடைமுறையில் உள்ளது இச்சட்டத்தின் விதிகளை திருத்தம் செய்து, 12 மணி நேர வேலைக்கான சட்ட மசோதாவை தமிழ்நாட்டை ஆளும் திமுக அரசு 21 ஏப்ரல் 2023 அன்று தமிழக சட்டப்பேரவையில் எதிர்க்கட்சிகளின் எதிர்ப்பை மீறி சட்ட மசோதவை நிறைவேற்றியது.  
## வரலாறு
தனியார் நிறுவனங்களில் வேலை நேரத்தை 8 மணி நேரத்திலிருந்து 12 மணி நேரமாக உயர்த்துவது தொடர்பான சட்ட மசோதாவை, தொழிலாளர் நலன் மற்றும் திறன் மேம்பாட்டுத் துறை அமைச்சர் சி. வி. கணேசன் 21 ஏப்ரல் 2023 அன்று சட்டப்பேரவையில் அறிமுகம் செய்தார். இதற்கு அதிமுக உள்ளிட்ட எதிர்க்கட்சிகளுடன், திமுக கூட்டணி கட்சிகளான இந்திய தேசிய காங்கிரசு, இந்தியப் பொதுவுடமைக் கட்சி, இந்தியப் பொதுவுடமைக் கட்சி (மார்க்சிஸ்ட்), மதிமுக, விடுதலைச் சிறுத்தைகள் கட்சிகள் எதிர்ப்பு தெரிவித்து வெளிநடப்பு செய்தனர். இதனைத் தொடர்ந்து குரல் வாக்கெடுப்பு மூலம் இந்த சட்ட மசோதா தமிழ்நாடு சட்டப்பேரரவையில் 21 ஏப்ரல் 2023 அன்று நிறைவேற்றப்பட்டது.  

## விளக்கம்
இந்த மசோதா தொடர்பாக விளக்கம் அளித்த தொழில் துறை அமைச்சர் தங்கம் தென்னரசு, “வெளிநாட்டு நிறுவனங்கள் முதலீட்டிற்காக தமிழகத்தை நோக்கி வரும் தொழிற்சாலைகளில் நெகிழ்வுத் தன்மை என்பதற்காக இந்தச் சட்டம் கொண்டுவரப்பட்டுள்ளது என்றார். மேலும் எந்தத் தொழிலாளர்கள் விரும்புகிறார்களோ, அவர்களுக்கு மட்டுமே இந்த சட்ட மசோதா பொருந்தும் என்றார்.  

தொழிலாளர் நலன் மற்றும் திறன் மேம்பாட்டுத் துறை அமைச்சர் சி. வி. கணேசன் பேசுகையில், "வாரத்திற்கு 48 மணி நேரம் வேலை பார்க்க வேண்டும்; இந்த 48 மணி வேலை நேரத்தை 4 நாட்களில் முடித்துவிட்ட பிறகு 5-வது நாளில் தொழிலாளர் வேலை செய்ய விரும்பினால், அவர்களுக்கு சம்பளம் வழங்கும் வகையில் சட்ட மசோதா உள்ளது; அனைத்து நிறுவனங்களுக்கும் இந்த சட்டம் இல்லை; விரும்பக்கூடிய தொழிற்சாலைகள், தொழிலாளர்களுக்கு மட்டுமே இந்தச் சட்டம் கொண்டுவரப்படும்" என்று தெரிவித்தார்.  

## சட்ட திருத்த முன்மொழிவை திரும்ப பெறுதல்
தொழிலாளர் சங்கங்கள் கோரியதன் பேரில், 12 மணி நேர வேலைக்கான தொழிலாளர் சட்டத் திருத்தம் தமிழ்நாடு அரசு நிறுத்தி வைத்துள்ளது.1 மே 2023 அன்று தமிழக முதல்வர் மு. க. ஸ்டாலின் இச்சட்ட முன்மொழிவை திரும்பப் பெறுவதாக அறிவித்தார்.  

## இதனையும் காண்க
- இந்தியத் தொழிற்சாலைகள் சட்டம் 1948
# ஐரீன் சேவியர்


**ஐரீன் சேவியர்** (ஆங்கிலம்: *Patricia Lourdes Irene*; மலாய்: *Irene Xavier*; சீனம்: 艾琳·萨维尔) (பிறப்பு: 17 டிசம்பர் 1951) என்பவர் மலேசியாவில் சுவாராம் (*Suaram*) எனும் முன்னணி மனித உரிமை அமைப்பின் செயற்பாட்டாளர்; பெண்கள் உரிமை ஆர்வலர்; மலேசியாவில் நன்கு அறியப்பட்ட பெண்ணியவாதியாகும். மலேசியாவின் பெண்ணுரிமை அமைப்பான "சிலாங்கூர் பெண்களின் நண்பர்கள்" அமைப்பின் தலைவரும் ஆவார்.  

1987-ஆம் ஆண்டு லாலாங் நடவடிக்கையில் (*Operation Lalang*) மலேசிய உள்நாட்டுப் பாதுகாப்புச் சட்டம் 1960 (*Internal Security Act 1960*) தேச நிந்தனையின் கீழ் (*Sedition Act*) கைது செய்யப்பட்டு குற்றம் சாட்டப்பட்டவர்; கமுந்திங் தடுப்பு மையத்தில் (*Kamunting Detention Centre*) 355 நாட்கள் தடுத்து வைக்கப்பட்டவர்.  

## சொந்த வாழ்க்கை

டிசம்பர் 17, 1951-இல் மலேசியாவின் பேராக் மாநிலத்தில் பிறந்தார். இவரின் அசல் பெயர் பாட்ரிசியா லூர்து ஐரீன் (*Patricia Lourdes Irene*). பல்கலைக்கழகத்தில் படிக்கும் போது 1971-ஆம் ஆண்டு பல்கலைக்கழகச் சட்டத்திற்கு (*1971 Universities Act*) எதிரான போராட்டங்களில் பங்கேற்றார்.  

பல்கலைக்கழகத்தில் பட்டம் பெற்ற பிறகு, தொழிலாளர் இயக்கங்களில் தன்னை ஈடுபடுத்திக் கொண்டார். தாழ்த்தப்பட்ட வகுப்பினர்களுக்காகவும்; பெண் தொழிலாளர்களின் உரிமைகளுக்காகவும் போராடினார்.  

### குறைந்தபட்ச ஊதியத்தை சட்டமாக்குதல்

பெண்கள் உரிமை அமைப்புகள் மூலம், பெண் தொழிலாளர்களுக்கு அவர்களின் சொந்த சூழ்நிலையைப் புரிந்து கொள்ளக் கற்றுக் கொடுப்பது; தொழிலாளர் சங்கங்களை உருவாக்க ஊக்குவிப்பது; நிர்வாகத்தினரிடம் இருந்து சிறந்த பலன்களைப் பெறுக் கொடுப்பது; வீட்டுப் பணியாளர்களுக்கு குறைந்தபட்ச ஊதியத்தை சட்டமாக்குமாவது போன்றவற்றை அரசாங்கத்திடம் முன்வைத்தார்.  

## பொது

மலேசிய சமூக ஆர்வலரான ஐரீன் சேவியர், பெண்களின் உரிமைகள் மற்றும் தொழிலாளர்களின் உரிமைகளில் அக்கறை கொண்டவர். மேலும் உரிமைகளுக்காகப் போராடும் பிற இயக்கங்களின் செயல்பாடுகளிலும் ஈடுபட்டுள்ளார். பெண்கள் உதவிக் கழகம் (*Women’s Aid Organisation* - **WAO**) எனும் அமைப்பிலும் பங்கு வகிக்கின்றார்.  

மலேசியத் தொழிலாளர்களுக்கு நியாயமான முறையில் ஊதியம் வழங்கப்பட வேண்டும் என்று மலேசியாவில் ஒழுக்கமான ஊதியம் （*Malaysia for Decent Living Wage*）எனும் அமைப்பையும் தோற்றுவித்தார்.  

## சிறை வாழ்க்கை

கமுந்திங் தடுப்பு மையத்தில் (*Kamunting Detention Centre*) 355 நாட்கள் தடுத்து வைக்கப்பட்டு இருந்த போது, ஐரீன் ஒரு பெண் உரிமை ஆர்வலராகப் பணிபுரிந்ததால் குறிவைக்கப் பட்டதாகவும்; தடுத்து வைக்கப்பட்ட முதல் 60 நாட்களில், தான் தாக்கப் பட்டதாகவும்; அவமானப்படுத்தப் பட்டதாகவும்; மனரீதியாகக் கொடுமை செய்யப் பட்டதாகவும் அறியப் படுத்தினார்.  

கமுந்திங் தடுப்பு மையம், பேராக் தைப்பிங் நகருக்கு அருகில் கமுந்திங் எனும் புறநகர்ப் பகுதியில் அமைந்து உள்ளது. இந்தத் தடுப்பு மையத்தை **மலேசியாவின் குவாந்தானாமோ** எனும் அடைமொழியுடன் அழைப்பதும் உண்டு.  

2001-ஆம் ஆண்டில், மலேசிய உள்நாட்டுப் பாதுகாப்புச் சட்டத்தின் கீழ் மனித உரிமை ஆர்வலர்களை அரசாங்கம் கைது செய்ததை எதிர்த்து அவர் உண்ணாவிரதப் போராட்டத்தில் ஈடுபட்டார்.  

## மேற்கோள்
# இமயமலை கதிர்க்குருவி


**இமயமலை கதிர்க்குருவி** (*Himalayan prinia*)(*பிரினியா கிரினிகெரா*) என்பது *சிசுடிகோலிடே* குடும்பத்தில் உள்ள ஒரு பறவை சிற்றினமாகும். இது முன்பு வரி கதிர்க்குருவியுன் (*பி. ஸ்ட்ரைட்டா*) இணைக்கப்பட்டது.  

## வாழிடம்
இமயமலைக் கதிர்க்குருவி இந்தியத் துணைக்கண்டத்திலும் சீனாவின் சில பகுதிகளிலும் காணப்படுகிறது. இதன் பரவல் பொதுவாக இமயமலையைத் தொடர்ந்து உள்ளது. இது ஆப்கானித்தான், பாக்கித்தான், இந்தியா, பூட்டான், நேபாளம் மற்றும் சீனாவின் யுன்னான் மாகாணம் ஆகிய நாடுகளில் காணப்படுகிறது. மியான்மர், சீனாவின் பெரும்பகுதி மற்றும் தைவான் ஆகிய நாடுகளில் உள்ள இதன் எண்ணிக்கை 2019ஆம் ஆண்டின் ஆய்வைத் தொடர்ந்து யுனான் மாகாணத்தில் *பி. கிரினிகெரா* மற்றும் *பி. ஸ்ட்ரைட்டா* இரண்டு இணைவாழ்வுடன் உள்ளன.  

## துணையினங்கள்
நான்கு துணை சிற்றினங்கள் உள்ளன: *பி. கி. ஸ்ட்ரைட்டுலா.* ஆப்கானித்தான் மற்றும் மேற்கு பாக்கிஸ்தானின் மலைகளில் அறியப்பட்டுள்ளன. *பி. கி. கிரினிகெரா*, வட பாக்கித்தானிலிருந்து வடகிழக்கு இந்தியாவில் அருணாச்சலப் பிரதேசம் வரை காணப்படுகிறது. *பி. கி. யுன்னானென்சிசு*. இது சீனாவின் வடமேற்கு யுன்னான் மாகாணத்தில் மட்டுப்படுத்தப்பட்டுள்ளது. *பி. கி.* *பேங்சி* தென்கிழக்கு யுனான் மாகாணத்தில் காணப்படுகிறது. இது முன்னர் பழுப்புக் கதிர்க்குருவியின் துணையினமாகக் கருதப்பட்டது.
# வரிக் கதிர்க்குருவி


**வரிக் கதிர்க்குருவி** (***பிரினியா ஸ்ட்ரைட்டா***) அல்லது **சுவின்கோ கதிர்க்குருவி** என்பது *சிசுடிகோலிடே* குடும்பத்தில் உள்ள ஒரு பறவை சிற்றினமாகும். இது முன்பு இமயமலை கதிர்க்குருவியாகக் (*பி. கிரினிகேரா*) கருதப்பட்டது. ஆனால் 2019-ல் வெளியிடப்பட்ட ஆய்வைத் தொடர்ந்து அதிலிருந்து பிரிக்கப்பட்டது.  

## பரவல்
வரிக் கதிர்க்குருவி சீனா மற்றும் தைவான் முழுவதும் காணப்படுகிறது. இது சீனாவின் யுன்னான் மாகாணத்தில் உள்ள *பி. கிரினிகெராவுடன்* ஒற்றுமைக் கொண்டது.  

வரிக் கதிர்க்குருவியில் அறியப்பட்ட மூன்று துணையினங்கள் உள்ளன. இவை: *பி. ஸ்.* கேதாரியா. இது வடகிழக்கு இந்தியாவிலிருந்து மியான்மர் வழியாகத் தென்-மத்திய சீனா வரையிலான பகுதியில் காணப்படுகிறது. *பி. ஸ். பரும்ஸ்ட்ரியாட்டா.* இது தென்கிழக்கு மற்றும் மத்திய சீனா முழுவதும் காணப்படுகிறது. *பி. ஸ். ஸ்ட்ரைடா*, இதன் பரவல் தைவானில் கட்டுப்படுத்தப்பட்டுள்ளது.
# காமதேனு வாகனம்



**காமதேனு வாகனம்** என்பது சிவாலயங்களில் அம்மனின் வாகனமாக உள்ளது. கோலோகம் என்ற தனி உலகத்தில் காமதேனு வசிப்பதாகவும், தேவலோகத்தில் வசிப்பதாகவும் கருத்துக்கள் உள்ளன. காமதேனு அனைத்து பசுக்களுக்கும் தாயாகவும், மந்திர சக்தி கொண்டதாகவும், இனிப்பான பாலை சுரப்பதாகவும் வர்ணிக்கப்படுகின்றன.  

காமதேனு அளவில்லா பாலைச் சரப்பது போலவே அன்னபூரணி தேவி, அளவில்லா அன்னம் வழங்கும் சக்தியுடைய கடவுள் என்பதால் தேவியின் வாகனமாக காமதேனு உள்ளது.  

## இவற்றையும் காண்க

- கண்ட பேரண்ட பட்சி வாகனம்
- தாரகாசுர வாகனம்
- அதிகார நந்தி வாகனம்
- புருசா மிருக வாகனம்

## ஆதாரங்கள்
# அகோகைட்டு

**அகோகைட்டு** (*Akaogiite*) என்பது மிகவும் அரிதான ஒரு கனிமமாகும். இது தைட்டானியம் ஈராக்சைடின் (TiO2) இயற்கை வடிவங்களில் ஒன்றாகும். பன்னாட்டு கனிமவியல் சங்கத்தின் கனிம குறியீடுகளின் பட்டியலில் இது Aka என்ற குறியீட்டால் குறிக்கப்படுகிறது.)  
அணாடேசு, புருக்கைட்டு, உயரழுத்த இரண்டாம் நிலை தைட்டானியம் ஈராக்சைடு ஆகியவற்றோடு இணைந்து இதுவும் தைட்டானியம் ஈராக்சைடின் ஓர் உயரழுத்த பல்லுருவாக்கமாகத் திகழ்கிறது.  

}}
# தேள் மீன்



துடுப்புகளில் அமைந்திருக்கும், முட்களின் வழியே தேள் கொட்டுவதுபோல், கடுமையான நஞ்சினைப் பாய்ச்சி மிகுந்த வலியை உண்டாக்கும் மீன்கள் **தேள் மீன்** (*Scorpion fish*) என அழைக்கப்படுகின்றதன. கடலில் வாழும் தேள் மீன்கள், அடர்ந்த வண்ணங்களையும், புள்ளிகளையும் கொண்டிருப்பதுடன் நச்சு முட்களைக் கொண்ட நீண்ட அகன்ற முதுகுத் துடுப்பினையும், மார்புத் துடுப்புகளையும், வால் துடுப்பினையும் பெற்றுள்ளன. தலையிலிருந்து முள்போன்ற நீட்சிகள் வளர்ந்து காணப்படுகின்றன. கடலில் வாழும் தேள் மீன்களில் பெரும்பாலானவை ஊனுண்ணிகளாக உள்ளன. தாம் வாழும் சூழ்நிலைக்கேற்ற உருவ அமைப்பினையும், வண்ணங்களையும் கொண்டிருப்பதால், இம்மீன்கள் மணலில் புதையுண்டு, தன்னை நாடி நீந்தி வரும் சிறிய மீன்களையும் மற்ற உயிரினங்களையும் இரையாகப் பிடித்து விழுங்குகின்றன. தம்முடைய நச்சுமிக்க முள்ளினால் உயிரினங்களைத் தாக்கி செயலிழக்கச் செய்து கொள்கின்றன. அதிக பலம் மிகப்பெரிய உணவாக்கி இம்முட்களின் உதவியினால் வாய்ந்த எதிரிகளிடமிருந்தும் தப்பித்துக் கொள்கின்றன. இதில் தேள் மீன்கள் என்று சிறப்பாக அழைக்கப்படும் ஸ்கார் பினிடே (Scorpaenidae) குடும்பத்தில் எட்டு துணைக் குடும்பங்களில் ஏறத்தாழ 60 பேரினங்களின் கீழ் 310 மீனினங்கள் பிரிக்கப்பட்டுள்ளன.  

## விலங்கின வகைப்பாடு
1826 ஆம் ஆன்டாய்ன் ரிசோ பிரெஞ்சு இயற்கை வரலாற்றறிஞரால் இசுகார்ப்பினிடே என்ற குடும்பமானது குறிப்பிடப்பட்டது. இந்த விலங்கினக் குடும்பமானது இசுகார்ப்பினிஃபோர்ம்சு என்ற பேரினத்தில் இசுகார்ப்பினிடே என்ற துணை இனமாக *உலகில் உள்ள மீன்கள் (நூல்)* என்ற புத்தகத்தின் 5-ஆம் பதிப்பில் உள்ளடக்கப்பட்டுள்ளது. but other authorities place it in the Perciformes either in the suborder Scorpaenoidei அல்லது இக்குடும்பமானது இசுகார்ப்பியநோய்டியா குடும்பத்தின் பெருங்குடும்பமாகவோ வகைப்படுத்தப்பட்டுள்ளது.
# அசாம் சட்ட மேலவை



**அசாம் சட்ட மேலவை** (*Assam Legislative Council*; ) 1913 முதல் 1935 வரை இந்தியாவில் அசாமின் ஓரவை சட்டமன்றமாக இருந்தது, பின்னர் 1935 முதல் 1947 வரை ஈரவை சட்டமன்றத்தின் மேல் அவையாக இருந்தது, இது இந்திய (மாகாண சட்டமன்றங்கள்) ஆணை, 1947 மற்றும் அசாம் சட்டமன்றம் மூலம் கலைக்கப்பட்டு ஓரவை ஆனது.
# மத்தியப் பிரதேசச் சட்ட மேலவை

**மத்தியப் பிரதேசச் சட்ட மேலவை** (*Madhya Pradesh Legislative Council*) 1956 முதல் 1969 வரை இந்தியாவின் மத்தியப் பிரதேச மாநிலத்தின் சட்டமன்றத்தின் மேலவையாக இருந்தது. இது மாநிலங்கள் மறுசீரமைப்புச் சட்டம், 1956 நிறைவேற்றப்பட்ட பிறகு 72 இடங்களுடன் உருவாக்கப்பட்டது. இது பின்னர் *சட்ட மேலவைகள் சட்டம், 1957* நிறைவேற்றப்பட்ட பின்னர் இது 90 இடங்களாக அதிகரிக்கப்பட்டது. 1969 ஆம் ஆண்டு *மத்திய பிரதேச சட்ட மேலவை (நீக்கம்) சட்டம், 1969* இயற்றப்பட்டதன் மூலம் மேலவை ரத்து செய்யப்பட்டது.  

2019ல், சட்ட மேலவையை மீண்டும் உருவாக்க வேண்டும் என்ற கோரிக்கைகள் எழுந்தன.
# மல்லாடி விஷ்ணு


**மல்லாடி விஷ்ணு** (*Malladi Vishnu*) என்பவர் இந்திய அரசியல்வாதியும் ஆந்திரப் பிரதேச சட்டமன்ற உறுப்பினரும் ஆவார். இவர் ஒய். எஸ். ஆர். காங்கிரசு கட்சியின் சட்டமன்ற உறுப்பினராக உள்ளார். ஒய். எஸ். ஆர். காலத்தில் விஜயவாடாவின் வூடா தலைவராக பணியாற்றினார். இவர் 2009ஆம் ஆண்டு நடைபெற்ற ஆந்திரப்பிரதேச சட்டமன்றத் தேர்தலில் விசயவாடா மத்திய சட்டமன்றத் தொகுதியில் இந்தியத் தேசிய காங்கிரசு கட்சியின் சார்பில் போட்டியிட்டு வெற்றி பெற்றார். பின்னர் 2019ஆம் ஆண்டு நடைபெற்ற தேர்தலில் மீண்டும் போட்டியிட்டு வெற்றி பெற்று சட்டமன்ற உறுப்பினராக பணியாற்றினார். ஆனால் இம்முறை இவர் ஒய். எஸ். ஆர். காங்கிரஸ் கட்சியின் சார்பில் போட்டியிட்டார்.
# பழுப்பு கதிர்க்குருவி


**பழுப்பு கதிர்க்குருவி** (*Brown prinia*)(*பிரினியா பாலிக்ரோவா*) என்பது *சிஸ்டிகோலிடே* குடும்பத்தில் உள்ள பறவை சிற்றினமாகும். பர்மா கதிர்க்குருவி (*பி. குக்கி*) மற்றும் அன்னம் கதிர்க்குருவி (*பி. ராக்கி*) ஆகியவை முன்பு இந்த சிற்றினத்துடன் இணைந்திருந்தன.  

## பரம்பல்
பழுப்புக் கதிர்க்குருவி தென்கிழக்காசியாவின் பிரதான நிலப்பரப்பில், அதாவது தாய்லாந்து, லாவோஸ், வியட்நாம் மற்றும் கம்போடியாவின் பெரும்பாலான பகுதிகளிலும், இந்தோனேசியாவின் சாவாகம் தீவிலும் காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல வறண்ட காடுகள் ஆகும். மியான்மர், தொலைதூர மேற்கு தாய்லாந்து, தொலைதூர மேற்கு லாவோஸ் மற்றும் தெற்கு சீனாவில் உள்ள கதிர்க்குருவிகள் இப்போது *பி. குக்கி* சிற்றினத்தினை சேர்ந்தவையாகக் கருதப்படுகின்றன. அதே நேரத்தில் வியட்நாமின் தா லட் பீடபூமி மற்றும் தூரக் கிழக்கு கம்போடியாவில் உள்ள கதிர்க்குருவிகள் இப்போது *பி. ராக்கி* சிற்றினத்தினைச் சேர்ந்தவையாகக் கருதப்படுகின்றன.  

## துணையினங்கள்
இந்தச் சிற்றினத்தின் கீழ் இரண்டு அங்கீகரிக்கப்பட்ட துணையினங்கள் உள்ளன. அவை தாய்லாந்து, லாவோஸ், வியட்நாம் மற்றும் கம்போடியாவில் காணப்படும் *பி. பி. தெய்க்னானி* மற்றும் *பி. பி. பாலிக்ரோவா*, சாவகம் தீவில் காணப்படுகிறது. *பி. பி. தெய்க்னானி* முன்பு *பி. பி. குக்கி* சிற்றினத்தின் கிழக்குக் பகுதி கதிர்க்குருவிகளாக கருதப்பட்டன. 2019 ஆய்வு வரை, இதனை பர்மிய மற்றும் தென் சீன பறவைகளிலிருந்து வேறுபடுத்தியதன் அடிப்படையில், *பி. குக்கி* மறு வகைப்பாட்டிற்கு உட்படுத்தப்பட்டு, தாய்லாந்து, லாவோஸ் மற்றும் கம்போடிய பறவைகளைக் கொண்டு புதிய துணையினமாக மறுவகைப்படுத்தப்பட்டது.  

இதற்கு அமெரிக்க பறவையியலாளர் ஹெர்பர்ட் கிர்டன் தெய்க்னானி நினைவாகப் பெயரிடப்பட்டது.
# ஜெயபென் தக்கர்


**ஜெயபென் தக்கர்** (*Jayaben Thakkar*)(பிறப்பு 14 மே 1952) என்பவர் குசராத்து மாநிலத்தினைச் சேர்ந்த இந்திய அரசியல்வாதி ஆவார்.  

## சொந்த வாழ்க்கை
குசராத்து மாநிலம் பரோடாவில் உள்ள மகாராஜா சாயாஜிராவ் பல்கலைக்கழகத்தில் தக்கர் இளங்கலைப் பட்டம் பெற்றுள்ளார். ஜெயபென் தக்கார், பரத்குமார் எச். தக்கார் என்பவரை மணந்தார். இவர்களுக்கு இரண்டு குழந்தைகள் உள்ளனர். இவர் ‘அப்னே சமஸ்கிருதிக் பிரதிக்’ ('நமது கலாச்சார சின்னங்கள்') எனும் புத்தகத்தினை இந்தியிலிருந்து குசராத்தி மொழிக்கு மொழிபெயர்த்துள்ளார்.  

இவர் ஆத்திரேலியா, செக் குடியரசு, மலேசியா, ஐக்கிய இராச்சியம் மற்றும் அமெரிக்க ஐக்கிய நாடுகளுக்குப் பயணம் செய்துள்ளார்.  

## அரசியல்
ஜெயாபென் தக்கர் பாரதிய கட்சியினை சேர்ந்தவர். இவர் இந்திய நாடாளுமன்றத்தின் மக்களவை உறுப்பினராக இருந்துள்ளார். ஜெயபென் தக்கர் இந்திய நாடாளுமன்றத்தின் 12வது, 13வது, 14வது மக்களவை தேர்தல்களில் குசராத்து மாநிலம் வதோதரா மக்களவைத் தொகுதியில் பாரதிய ஜனதா கட்சியின் வேட்பாளராகப் போட்டியிட்டு வெற்றி பெற்று மக்களவை உறுப்பினராக பணியாற்றினார்.
# இந்துபாய் அமீன்



**இந்துபாய் பைலால் அமீன்** (*Indubhai Bhailal Amin*)(19 ஆகத்து 1915-5 சனவரி 2020) என்பவர் குசராத்து மாநிலத்தினைச் சேர்ந்த இந்திய அரசியல்வாதி ஆவார். அமீன் பரோடாவில் உள்ள பள்ளி கல்லூரிகளில் படித்துள்ளார். இவர் ஒரு மருத்துவர் ஆவார். அமீன் அனுசுயா என்பவரை மணந்தார். இவர் இந்திய நாடாளுமன்றத்தின் கீழ் சபையான மக்களவைக்குச் சுயேச்சை உறுப்பினராக 1952ஆம் ஆண்டு தேர்ந்தெடுக்கப்பட்டார். அமீன் சனவரி 5, 2020ஆம் நாள் நீண்ட கால நோய் காரணமாகக் காலமானார்.
# விக்கிப்பீடியா:பயிலரங்கு 2024 (திருநெல்வேலி)/நிகழ்வு/கட்டுரைத் தலைப்புகள்

| தமிழ்‎ | ஆங்கிலம்‎ | } |
| --- | --- | --- |

| கணிதம்‎ | இயற்பியல்‎ | வேதியியல்‎ | } |
| --- | --- | --- | --- |

| தாவரவியல் | விலங்கியல் | } |
| --- | --- | --- |

| நுண் உயிரியல் | உயிர் தொழினுட்பம் | உயிர் வேதியியல் | } |
| --- | --- | --- | --- |

| வரலாறு | புவியியல் | கணினி அறிவியல் | } |
| --- | --- | --- | --- |

| வணிகவியல் | பொருளாதாரம் | சமூகவியல் | } |
| --- | --- | --- | --- |

| பொதுவானவை | } |
| --- | --- |

<div>  

</div>
# சி. கே. நாயுடு வாழ்நாள் சாதனையாளர் விருது



**படைத்தலைவர் சி. கே. நாயுடு வாழ்நாள் சாதனையாளர் விருது** (*C. K. Nayudu Lifetime Achievement Award*) என்பது இந்திய துடுப்பாட்ட விளையாட்டிற்கு இணையற்ற பங்களிப்பை வழங்கிய நபர்களுக்கு இந்தியத் துடுப்பாட்டக் கட்டுப்பாடு வாரியத்தால் வழங்கப்படும் ஒரு விருது ஆகும். இது முன்னாள் துடுப்பாட்ட வீரருக்கு இவ்வாரியம் வழங்கும் உயரிய கௌரவமாகும்.  

## வரலாறு
கே.என்.பிரபு மட்டுமே இவ்விருதை வென்ற ஒரே விளையாட்டுப் பத்திரிகையாளர் ஆவார். ராசீந்தர் கோயல், பத்மகர் சிவால்கர் மற்றும் பி.பி. நிம்பல்கர் ஆகியோர் மட்டுமே ஐந்து நாள் துடுப்பாட்டப் போட்டி அல்லாத துடுப்பாட்ட வீரர்களாக கௌரவிக்கப்பட்டனர்.  
## விருது
சி. கே. நாயுடு வாழ்நாள் சாதனையாளர் விருது ஒரு கோப்பை, பாராட்டுப் பத்திரம் மற்றும் ₹25 லட்சம் ரொக்கப் பரிசு ஆகியவற்றை உள்ளடக்கியதாகும்.  
## விருது பெற்றவர்கள்
| 1994 | லாலா அமர்நாத் |  |
| --- | --- | --- |
| 1995 | வசீர் அலி |  |
| 2013 | கபில்தேவ் |  |
| 2016 | ராசீந்தர் கோயல்
பத்மகார் சிவல்கர் |  |
| 2017 | பங்கச் ராய் |  |
| 2018 | அன்சூமன் கெய்க்வாட்டு |  |
| 2019 | கிருட்டிணமாச்சாரி சிறீகாந்து | } |
# அருண் சந்திர குகா


**அருண் சந்திர குகா** (*Arun Chandra Guha*) என்பவர் இந்திய அரசியல்வாதியும் நாடாளுமன்ற மேனாள் உறுப்பினரும் ஆவார். குகா மேற்கு வங்காளத்தினைச் சேர்ந்தவர். இவர் 1952, 1957 மற்றும் 1962ஆம் ஆண்டுகளில் நடைபெற்ற இந்திய நாடாளுமன்ற பொதுத் தேர்தல்களில் இந்தியத் தேசிய காங்கிரசின் வேட்பாளராக மேற்கு வங்கத்தின் பராசத் மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்கு உறுப்பினராகத் தேர்ந்தெடுக்கப்பட்டார்.
# பாலசுப்ரமணியம் நாச்சியப்பன்


**பாலசுப்ரமணியம் நாச்சியப்பன்** (ஆங்கிலம்: *Balasubramaniam Nachiappan*; மலாய்: *Balasubramaniam a/l Nachiappan*; சீனம்: 巴拉苏拉马尼亚姆) என்பவர் மலேசிய இசுலாமிய கட்சி ஆதரவாளர்கள் மன்றத்தின் (மலாய்: *Dewan Himpunan Penyokong PAS*) (**DHPP**) ஆங்கிலம்: *Central PAS Supporters Assembly*) தலைவர் ஆகும்.  

மலேசிய இசுலாமிய கட்சி ஆதரவாளர்கள் மன்றம் என்பது மலேசிய இசுலாமிய கட்சியின் தலைமைப் பிரிவுகளில் ஒன்றாகும். மலேசிய இசுலாமிய கட்சியின் இசுலாமிய மதம் சாரா உறுப்பினர்களைக் கொண்டது. அந்த மன்றத்தின் தலைவராக பாலசுப்ரமணியம் நாச்சியப்பன் உள்ளார். மே 23, 2010-க்கு முன்னர் அந்த மன்றம் மலேசிய இசுலாமிய கட்சியின் ஆதரவாளர்கள் கூடலகம் (*PAS Supporters Club*) என்று அழைக்கப்பட்டது.  

## பொது

இவர் மலேசிய நாடாளுமன்றத்தின் 14-ஆவது மேலவையின் உறுப்பினர் (*Dewan Negara*) ஆகும்.  

இவர் மலேசிய மாமன்னர் அவர்களால்; 2020 சூன் 16-ஆம் தேதி மலேசிய மேலவையின் உறுப்பினராக நியமிக்கப்பட்டார்.  

மலேசிய மத்திய கூட்டரசு அரசாங்கத்திலும்; மலேசிய மாநில அரசு நிர்வாகங்களிலும்; மலேசிய இசுலாமிய கட்சியின் ஆதரவாளர்கள் பலர், பற்பல பதவிகளில் பிரதிநிதிகளாகச் சேவையாற்றி வருகின்றனர்.  

## தேர்தல் முடிவுகள்
**பாலசுப்ரமணியம் நாச்சியப்பன் போட்டியிட்ட இடங்கள்**

| பகாங் சிறீ செத்தியா இடைத்தேர்தல் 2018 | மலேசிய நாடாளுமன்றம் | **P89** பெந்தோங் | பாலசுப்ரமணியம் நாச்சியப்பன் (மலேசிய இசுலாமிய கட்சி) | 5,706 | லியோவ் தியோங் லாய்
(*Liow Tiong Lai*) (பாரிசான் - மலேசிய சீனர் சங்கம்) | 23,684 | 2,032 |
| --- | --- | --- | --- | --- | --- | --- | --- |
| **ஓங் தெக்**
(*Wong Tack*) (**பாக்காத்தான்** - **ஜனநாயக செயல் கட்சி)** | 25,716 | } |  |  |  |  |  |
# ஜலகம் வெங்கல் ராவ் பூங்கா


**ஜலகம் வெங்கல் ராவ் பூங்கா** (*Jalagam Vengal Rao Park*) என்பது ஜேவிஆர் பூங்கா என்றும் அழைக்கப்படுகிறது. இப்பூங்கா இந்தியாவின் தெலங்காணா மாநிலம் ஐதராபாத்தில் உள்ள பஞ்சாரா ஹில்ஸ் பகுதியில் அமைந்துள்ளது. ஆந்திரப் பிரதேசத்தின் 5வது முதல்வர் ஜலகம் வெங்கல ராவின் நினைவாக இந்தப் பூங்காவுக்குப் பெயரிடப்பட்டது.  

இந்தப் பூங்கா பராமரிப்பு பணியைத் தனியார் ஒப்பந்ததாரரிடம் பெருநகர் ஐதராபாத்து மாநகராட்சி ஒப்படைத்துள்ளது. பூங்காவில் இப்போது விருந்து மற்றும் இசை நிகழ்ச்சிகள் நடைபெறுகிறது.
# காப்பார்


**காப்பார்**, (மலாய்: *Kapar*; ஆங்கிலம்: *Kapar*; சீனம்: 卡帕尔); என்பது மலேசியா, சிலாங்கூர் மாநிலத்தில், கிள்ளான் மாவட்டத்தில் அமைந்து உள்ள ஒரு நகரம்.  

காப்பார் நகரம் மலாக்கா நீரிணையில் பாயும் காப்பார் ஆற்றுக்கு (*Kapar River*) அருகில் உள்ளது. இந்த நகரத்தின் மேற்கில், பெரிய அளவிலான சதுப்பு நிலம் உள்ளது. ஆனால் கடலை ஒட்டிய சில பகுதிகளில் மட்டும் மீட்கப்பட்டு உள்ளது.  

## பொது

காப்பார் நகரம் மலாய்க்காரர்கள், சீனர்கள் மற்றும் இந்தியர்கள் ஆகிய மூன்று இணத்தவர்களைக் கொண்ட ஒரு பகுதி. மலாய் மக்களில் பலர் ஜாவானிய வம்சாவளியைச் சேர்ந்தவர்கள். நகரப் பகுதி சீனர்களால் நடத்தப்படும் கடைகளினால் நிரம்பியுள்ளது.  

இந்தியர்கள் பெரும்பாலும் புறநகர்ப்பகுதிகளில் வாழ்கின்றனர். காப்பார் பகுதியில் நிறைய செம்பனைத் தோட்டங்கள் உள்ளன. அந்தத் தோட்டங்கள் ரப்பர் தோட்டங்களாக இருந்த போது தமிழர்கள் கணிசமான அளவில் வாழ்ந்தார்கள்.  

## கிள்ளான் மாவட்டம்

கிள்ளான் மாவட்டம் (*Klang District*) மாவட்டத்திற்கு வடக்கில் கோலா சிலாங்கூர் மாவட்டம்; தெற்கில் கோலா லங்காட் மாவட்டம்; கிழக்கில் பெட்டாலிங் மாவட்டம்; ஆகிய மூன்று மாவட்டங்கள் உள்ளன. மேற்கே மலாக்கா நீரிணை; 53.75 கி.மீ. அளவிற்குக் கடற்கரை பகுதியைக் கொண்டு உள்ளது.  

இந்த மாவட்டத்தின் முக்கிய நகரம் கிள்ளான் (*Klang City*). மற்ற நகரங்கள் கிள்ளான் துறைமுகம், பண்டமாரான், காப்பார், மேரு மற்றும் பண்டார் சுல்தான் சுலைமான். இந்த மாவட்டம் கிள்ளான் மற்றும் காப்பார் என இரண்டு முக்கிம்களாகப் பிரிக்கப்பட்டு உள்ளது.  

கிள்ளான் ஆறு இந்த மாவட்டத்தின் வழியாகப் பாய்ந்து கிள்ளான் துறைமுகத்திற்கு அருகில் முடிவு அடைகின்றது. மேலும் இந்த மாவட்டத்தின் கடல் பகுதிகளில் கிள்ளான் தீவு; இண்டா தீவு; செட் மாட் சின் தீவு; நண்டு தீவு; தெங்கா தீவு; ரூசா தீவு; செலாட் கெரிங் தீவு; பிந்து கெடோங் தீவு போன்ற தீவுகள் உள்ளன.
# கலோஜி நாராயண ராவ் சுகாதார அறிவியல் பல்கலைக்கழகம்



**கலோஜி நாராயண ராவ் சுகாதார அறிவியல் பல்கலைக்கழகம்** (*Kaloji Narayana Rao University of Health Sciences*) என்பது இந்தியாவின் தெலங்காணா மாநிலத்தின் வாரங்கல் நகரில் உள்ள பொதுப் பல்கலைக்கழகம் ஆகும். இப்பல்கலைக்கழகம் கவிஞரும் தெலங்காணாவின் அரசியல் ஆர்வலருமான கலோஜி நாராயண ராவின் பெயரால் அழைக்கப்படுகிறது.  

## வரலாறு
தெலங்காணா மாநிலம் பிரிக்கப்படுவதற்கு முன்பு, அனைத்து மருத்துவக் கல்லூரிகளும் டாக்டர் என். டி. ஆர். சுகாதார அறிவியல் பல்கலைக்கழகத்துடன் இணைக்கப்பட்டிருந்தன. எனவே, ஆந்திரப்பிரதேசத்திலிருந்து தெலங்காணா மாநிலம் பிரிக்கப்பட்ட பிறகு, தெலங்காணா அரசு *"கலோஜி நாராயண ராவ் சுகாதார அறிவியல் பல்கலைக்கழகம்" என்ற* புதிய பல்கலைக்கழகத்தை நிறுவியது. இதற்கு இந்தியப் பிரதமர் நரேந்திர மோதி 7 ஆகத்து 2016 அன்று முறைப்படி அடிக்கல் நாட்டினார். இப்பல்கலைக்கழகம் தெலங்காணா மருத்துவக் கல்லூரிகளின் மறு இணைப்புடன் சூன் 2016 முதல் செயல்படத் தொடங்கியது.  

## சேர்க்கை மற்றும் படிப்புகள்
மருத்துவம் மற்றும் பல் மருத்துவ இளநிலைப் படிப்பிற்கான மாணவர் சேர்க்கையானது சேர்வதற்கான விண்ணப்பதாரரின் நீட் தேர்வு (தேசிய தகுதி நுழைவுத் தேர்வு) தரவரிசை மற்றும் பிற துணை மருத்துவ மற்றும் மருந்தியல் படிப்புகளுக்கான இஏஎம்சிஈடி தரவரிசை அடிப்படையிலும் நடைபெறுகிறது.  

## இணைவுபெற்ற கல்லூரிகள்

### அரசு கல்லூரிகள்
அரசு கல்லூரிகளில் 1250 மருத்துவ இடங்கள் உள்ளன. குறிப்பிடத்தக்கக் கல்லூரிகள்:  

- உஸ்மானியா மருத்துவக் கல்லூரி, ஐதராபாத்
- காந்தி மருத்துவக் கல்லூரி, ஐதராபாத்
- காகடியா மருத்துவக் கல்லூரி, வாரங்கல்
- ராஜீவ் காந்தி மருத்துவ அறிவியல் நிறுவனம், அடிலாபாத்
- அரசு மருத்துவக் கல்லூரி, நிஜாமாபாத்
- அரசு மருத்துவக் கல்லூரி, மகபூப்நகர்
- அரசு மருத்துவக் கல்லூரி, சித்திப்பேட்டை

### தனியார் கல்லூரிகள்
தனியார் கல்லூரிகளில் 2250 இடங்கள் உள்ளன.  

- துர்காபாய் தேஷ்முக் இயன்முறை கல்லூரி, ஐதராபாத்
- டெக்கான் மருத்துவ அறிவியல் கல்லூரி, ஐதராபாத்
- சதன் மருத்துவ அறிவியல் நிறுவனம், ஐதராபாத்
- காமினேனி மருத்துவ அறிவியல் நிறுவனம், நர்கெட்பல்லி
- மகேசுவரா மருத்துவக் கல்லூரி மற்றும் மருத்துவமனை, பதஞ்செரு
# அரசு மருத்துவக் கல்லூரி, சித்திப்பேட்டை


**அரசு மருத்துவக் கல்லூரி, சித்திபேடை** (*Government Medical College, Siddipet*) அல்லது **சித்திபேட்டை** **மருத்துவக் கல்லூரி** என்பது தெலங்காணா மாநிலம் சித்திபேட்டையில் அமைந்துள்ள அரசு மருத்துவக் கல்லூரி ஆகும். இக்கல்லூரி சனவரி 2018-ல் இந்திய மருத்துவக் கழகத்தின் அனுமதியைப் பெற்றது. இக்கல்லூரி கலோஜி நாராயண ராவ் சுகாதார அறிவியல் பல்கலைக்கழகத்துடன் இணைக்கப்பட்டுள்ளது.  

## வரலாறு
சித்திபேட்டை மருத்துவக் கல்லூரி 3 சூன் 2018 அன்று திறக்கப்பட்டது. சாதனை நேரத்தில் கட்டுமானப் பணிகள் ஐந்தரை ஆண்டுகளில் நிறைவடைந்தன. சுமார் 700 கோடி செலவில் 50 ஏக்கர் பரப்பளவில் கல்லூரி மற்றும் மருத்துவமனை கட்டப்பட்டுள்ளது. இந்திய மருத்துவக் கழகம் இக்கல்லூரியில் 150 இளநிலை மருத்துவ மாணவ சேர்க்கை இடங்களுக்கு அனுமதி அளித்தது. இம்மருத்துவக் கல்லூரியின் முதல் கல்வியாண்டு 2018-19ல் தொடங்கியது.  

## மருத்துவமனை
சித்திபேட்டையில் 100 படுக்கைகள் கொண்ட மருத்துவமனை, மருத்துவக் கல்லூரியின் ஒரு பகுதியாக 300 படுக்கை வசதியாக மேம்படுத்தப்பட்டது. இங்கு வகுப்பறைகள், ஆய்வகங்கள் மற்றும் நூலகம் ஆகியவற்றைக் கொண்டுள்ளது.  

## மேலும் பார்க்கவும்
- இந்தியாவில் கல்வி
- இந்தியாவில் படிப்பறிவு
- தெலங்காணாவில் உள்ள உயர்கல்வி நிறுவனங்களின் பட்டியல்
- இந்திய மருத்துவக் கழகம்
# சீமா கோலி



**சீமா கோலி** (Seema Kohli) இந்தியாவைச் சேர்ந்த ஒரு சமகால கலைஞர், சிற்பி மற்றும் கவிஞர் என அறியப்படுகிறார். ஓவியம், சிற்பம் மற்றும் நிறுவுதல் என பல்வேறு பணிகளில் இவர் பணியாற்றியுள்ளார்.  

கொச்சி-முசிரிசு பைனாலே எனப்படும் கலை பொருட்காட்சி, இத்தாலியில் உள்ள புளோரன்சு பைனாலே என்ற பொருட்காட்சி, வெனிசு பைனாலே என்ற வெனிசு நகரத்திலுள்ள கலை பண்பாட்டு பொருட்காட்சி, இந்தியாவின் தேசிய நவீன கலை காட்சிக்கூடம் , சுவிட்சர்லாந்தில் உள்ள ஆர்ட் பாசல் எனப்படும் கண்காட்சி, ஜெய்ப்பூர் இலக்கிய விழா அரங்கம், சகாங்கீர் கலை காட்சிக் கூடம் மற்றும் இந்திய கலை கண்காட்சி ஆகிய இடங்களில் இவரது படைப்புகள் இடம்பெற்றுள்ளன.  

## ஆரம்ப வாழ்க்கை மற்றும் தொழில்
சீமா கோலி 1960 ஆம் ஆண்டு இந்தியாவின் தில்லியில் பிறந்தார். தில்லி பல்கலைக்கழகத்தின் மிராண்டா அவுசில் கோலி தனது பட்டப்படிப்பை முடித்தார்.  

2009 ஆம் ஆண்டு இத்தாலியின் புளோரன்சு நகரில் நடந்த புஃப்ளோரன்சு பைனாலே என்ற பொருட்காட்சியில் சீமா கோலி தனது "சுவயம்சித்தா - கட்டுக்கதை, மனம் மற்றும் இயக்கம்" படத்திற்காக தங்கப் பதக்கம் பெற்றார்.  

2021 ஆம் ஆண்டு நடைபெற்ற பீகார் மியூசியம் பைனாலே என்ற கண்காட்சிக்கும், செய்ப்பூர் இலக்கியத் திருவிழா உள்ளிட்ட பல்வேறு இந்திய மற்றும் பன்னாட்டு கல்வி நிறுவனங்களுக்கும் இவர் அழைக்கப்பட்டுள்ளார்.  

*இவருடைய தேநீர் கோப்பையில் ஒரு புயல் என்ற* புத்தகம் சஞ்சித் கலை, கலை பாரம்பரியம் மற்றும் ஆருசி கலை போன்ற கண்காட்சிகளுக்குத் தேர்ந்தெடுக்கப்பட்டது.  

கோலி 2016 ஆம் ஆண்டில் கலா கோடா கலை விழாவில் 1,000 வண்ண வெட்டுக் கண்ணாடிகள் மற்றும் 700 கண்ணாடி வைத்திருப்பவர்களைப் பயன்படுத்தி ஒரு பெரிய நிறுவலைத் உருவாக்கினார்.  

2019 ஆம் ஆண்டில், புனித கலை அருங்காட்சியகம் (மோசா) கோலியின் கலைப்படைப்புகளின் ஆறு மாத கண்காட்சியை பெல்ஜியத்தின் பிரசல்சுக்கு அருகிலுள்ள தர்புய், ராதாதேசு என்ற இடத்தில் நடத்தியது.  

## புத்தகங்கள் மற்றும் வெளியீடுகள்

- "யோகினிகளின் பாதையில் தெய்வங்களை அனுபவிப்பது" சீமா கோலியின் பங்களிப்பு - 2019
- *எனது தேநீர் கோப்பையில் ஒரு புயல்*, 2022

## விருதுகள் மற்றும் அங்கீகாரம்

- 2014 ஆம் ஆண்டிற்கான பெண் அதிகாரம் , சிறந்த சாதனையாளர் விருது, மாலிகுல் தகவல் தொடர்பாடல், மும்பை
- 2007 ஆம் ஆண்டிற்கான லலித் கலா அகாடமி பெண்களுக்கான தேசிய விருது
# ஜக்கலி


**ஜக்கலி** (*Jaggali*) எனப்படுவோர் இந்திய மாநிலங்களான ஆந்திரப் பிரதேசம் மற்றும் ஒடிசா பகுதிகளில், வாழுகின்ற தெலுங்கு பேசும் இனக்குழுவினர் ஆவார். இச்சமூகத்தினர் மாதிகா இனத்தவர்களின் உட்பிரிவினர் ஆவார்.  

## பெயர்க் காரணம்
ஜக்கலி என்பது *ஸ்சட்குழி* என்ற சமசுகிருதப் பெயர்தான் மருவி ஜக்கலி என்று அழைக்கப்படுகிறது. ஸ்சட்குழி என்ற சமசுகிருத சொல்லுக்கு “செத்த மாட்டை உண்பவன்” அல்லது “அதிக இறைச்சி உண்பவன்” என்று பொருளாகும்.  
## தொழில்
இச்சமூகத்தினர் பொதுவாக தோல் சம்பந்தமான தொழிலில் ஈடுபட்டு வருகின்றனர்.
# மாவட்ட அறங்காவலர் குழு (கோயில்கள்)

தமிழ்நாடு அரசின் இந்து சமய அறநிலையத் துறையின் நிருவாகத்தில் செயல்பட்டு வரும் கோயில்களில், இந்து சமய மற்றும் அறநிலைக்கொடைகள் சட்டப்பிரிவு 46(ii)-ன் கீழ் பத்து இலட்சம் ரூபாய்க்கு குறைவாக ஆண்டு வருமானம் பெறும் இந்து சமயக் கோயில்களில் பரம்பரை அல்லாத அறங்காவலர்கள் நியமனம் செய்வதற்காக **மாவட்ட அறங்காவலர் குழ** அமைக்கப்படுகிறது.  

இக்குழுவில் பெண் உறுப்பினர் ஒருவர், ஆதிதிராவிடர் அல்லது பழங்குடியினர் வகுப்பைச் சேர்ந்த உறுப்பினர் ஒருவர் உட்பட ஐந்து அறங்காவலர்கள் இடம் பெறுகின்றனர். மாவட்ட அளவில் அறங்காவலர் பணிக்குப் பெறப்பட்ட விண்ணப்பங்களை இந்து சமய அறநிலையத்துறையின் இணை ஆணையர் / உதவி ஆணையர் உள்ளிட்ட மாவட்ட அளவிலான குழு பரிசீலித்து, தகுதியுடையவர்களைத் தேர்வு செய்து அரசுக்குப் பரிந்துரை செய்கிறது. அந்தப் பரிந்துரைகளின் அடிப்படையில் அரசு மாவட்ட அறங்காவலர் குழுவையும், அறங்காவலர்களில் ஒருவரை மாவட்ட அறங்காவலர் குழுத் தலைவராகவும் நியமனம் செய்கிறது. ,  

மாவட்ட அறங்காவலர் குழு இந்து சமய அறநிலையத்துறையின் கீழ் செயல்படும் பத்து லட்சம் ரூபாய்க்குக் குறைவான ஆண்டு வருமானம் கொண்ட கோயில்களுக்கான அறங்காவலர்கள் குழுக்களுக்குப் பெறப்பட்ட விண்ணப்பங்களிலிருந்து,ஒவ்வொரு கோயிலுக்கும் தகுதியுடைய மூன்று அறங்காவலர்களைக் கொண்ட அறங்காவலர்கள் குழுவினைத் தேர்வு செய்து அரசுக்குப் பரிந்துரைக்கிறது. இப்பரிந்துரைகளின் அடிப்படையில் கோயில்களின் ஆண்டு வருமானத்திற்கேற்ப அரசு / இந்து சமய அறநிலையத்துறை ஆணையர் / இணை ஆணையர் / உதவி ஆணையர் ஆகியோர் ஒவ்வொரு கோயிலுக்குமான அறங்காவலர் குழுவினை நியமிக்கின்றனர்.
# மத்திய நேரடி வரிகள் வாரியம்

**மத்திய நேரடி வரிகள் வாரியம்** (CBDT) என்பது இந்தியாவின் நேரடி வரிச் சட்டத்தை அமல்படுத்தும் பொறுப்பில் உள்ள அரசு நிறுவனமாகும். இது நிதி அமைச்சகத்தின் கீழ் உள்ள இந்திய அரசின் வருவாய்த் துறையின் ஒரு பகுதியாகும். இது 1963இல் நிறுவப்பட்டது. மத்திய நேரடி வரிகள் வாரியமானது தலைவர் மற்றும் 6 உறுப்பினர்களைக் கொண்டது. மத்திய நேரடி வரிகள் வாரியம் வருமான வரி, நிறுவன வரி, செல்வ வரி மற்றும் மூலதன ஆதாய வரிகளை பொதுமக்களிடமிருந்து நேரடியாக வசூலிக்கிறது. இவ்வாரியத்தின் கீழ் வருமான வரித் துறை மற்றும் வருமான வரி விசாரணை தலைமை இயக்குநரகம் உள்ளிட்ட 8 இயக்குநரகங்கள் செயல்படுகிறது.  

## நேரடி வரிகள் வாரியத்தின் கீழ் செயல்படும் துறைகள்
- வருமான வரித் துறை
- மத்திய மறைமுக வரிகள் மற்றும் சுங்க வாரியம்

## வாரிய உறுப்பினர்கள்
மத்திய நேரடி வரிகள் வாரியத் தலைவரை இந்தியக் குடியரசுத் தலைவர் நியமிக்கிறார். இதன் பிற 6 உறுப்பினர்களை நிதி அமைச்சரால் நியமிக்கப்படுகிறார்கள். இதன் தலைவர் மற்றும் உறுப்பினர்களில் பெரும்பான்மையானவர்கள் இந்திய ஆட்சிப் பணி அலுவலர்கள் ஆவார். வாரிய உறுப்பினர்களின் பதவிக்காலம் மூன்று ஆண்டுகள் ஆகும்.  
- தலைவர் -
- உறுப்பினர் - வருமான வரி & வருவாய் -
- உறுப்பினர் - சட்டம் & கணினிமயமாக்கல்
- உறுப்பினர்- நிர்வாகம்
- உறுப்பினர்- பரிவர்த்தனை செயல்முறை அமைப்பு
- உறுப்பினர்- புலனாய்வு & விசாரணை
- உறுப்பினர்- தணிக்கை & நீதித் துறை
## முதன்மை செயல்பாடுகள்
- இந்தியாவில் நேரடி வரி சட்டங்களை அமல்படுத்துதல்
- வருமான வரி, நிறுவன வரி, செல்வ வரி மற்றும் மூலதன ஆதாய வரிகளை வசூலித்தல்.
- வருமான வரித்துறை அதிகாரிகளை நிர்வகித்தல் மற்றும் மேற்பார்வை செய்தல்
- நேரடி வரிவிதிப்பு தொடர்பான சட்டக் கொள்கைகள் மற்றும் நடைமுறைகளை அமலாக்கம் செய்தல்.
- வருமான வரித்துறையின் செயல்பாடுகளை மதிப்பாய்வு செய்தல்.
- நேரடி வரி நிர்வாகம் மற்றும் கொள்கை விஷயங்களில் ஆய்வுகளை நடத்துதல்
- வரி செலுத்துவோர்களிடையே வரி செலுத்துவது தொடர்பாக விழிப்புணர்வை மேம்படுத்துவதில் பங்கு வகித்தல்.

## இதனையும் காண்க
- வருமான வரித் துறை
# மலேசிய தேசிய கட்சி



**மலேசிய தேசிய கட்சி** (மலாய்: *Parti Bangsa Malaysia*; (**PBM**) ஆங்கிலம்: *மலேசிய தேசிய கட்சி*; சீனம்: 全民党) என்பது மலேசியாவில் பதிவு செய்யப்பட்ட மத்திய-வலதுசாரி அரசியல் கட்சி. **சரவாக் தொழிலாளர் கட்சி** (*Sarawak Workers Party*) என நிறுவப்பட்ட இந்தக் கட்சி, நவம்பர் 2021-இல் மலேசிய தேசிய கட்சி என பெயர் மாற்றம் கண்டது.  

மலேசியாவின் 15வது பொதுத் தேர்தலுக்குப் பிறகு இந்தக் கட்சி ஒரே ஒரு நாடாளுமன்ற உறுப்பினரால் மலேசிய நாடாளுமன்றத்தில் பிரதிநிதிக்கப்படுகிறது.  

## வரலாறு

தொடக்க காலத்தில், சரவாக் மாநிலத்தில் **சரவாக் தொழிலாளர் கட்சி** (*Parti Pekerja Sarawak*) (**SWP**) எனும் ஒரு கட்சி இருந்தது. இந்தக் கட்சி 2012-இல் உருவாக்கப்பட்டது. இந்தக் கட்சி சரவாக் மக்கள் கட்சியில் (மலாய்: (*Parti Rakyat Sarawak*) (**PRS**); ஆங்கிலம்: (*Sarawak Peoples' Party*) இருந்து பிளவுபட்ட கட்சியாகும்.  

சரவாக் மக்கள் கட்சியில் அதிருப்தி அடைந்த தலைவர் சிங் சி உவா (*Sng Chee Hua*) என்பவரால் மலேசிய தேசிய கட்சி எனும் ஒரு புதிய கட்சி உருவாக்கப்பட்டது. முதலில் அந்தக் கட்சி ’சபா மக்கள் முன்னணி’ (*Sabah People's Front*) என்று அழைக்கப்பட்டது. பாரிசான் நேசனல் கூட்டணியின் நட்புக் கட்சியாக இருந்தது.  

பின்னர் 2013-இல் சரவாக் தொழிலாளர் கட்சியின் தலைவர் பதவி லாரி வேய் சியென் (*Larry Sng Wei Shien*) என்பவரிடம் ஒப்படைக்கப்பட்டது. இவரை பாரிசான் நேசனல் கூட்டணி ஏற்றுக் கொள்ளவில்லை.  

இருப்பினும் பற்பல அரசியல் நெருக்கடிகளுக்குப் பின்னர் 8 சனவரி 2022-இல், லாரி வேய் சியென் அதிகாரப்பூர்வமான தலைவராக ஏற்றுக் கொள்ளப்பட்டார்.
# வார்ப்புரு:S-ppo/doc



This template creates a header to be used with succession boxes for people holding offices within political parties.  

## Usage
The template was designed to default to  

if no parameter is given. In the following table, the first column contains the header and the second column shows the template call used to create it.  

| <code></code>  

There are no parameters in this template.  

## Example
From the Silvio Berlusconi article:  

<pre>  

</pre>
# மத்திய மறைமுக வரிகள் மற்றும் சுங்க வாரியம்

**மத்திய மறைமுக வரிகள் மற்றும் சுங்க வாரியம்** (Central Board of Indirect Taxes & Customs (CBIC) இந்திய அரசின் நிதி அமைச்சகத்தின் வருவாய்த் துறையின்கீழ் செயல்படும் இரண்டு வரி வாரியங்களில் ஒன்றாகும். மற்றொன்று மத்திய நேரடி வரிகள் வாரியம் ஆகும். மத்திய மறைமுக வரிகள் மற்றும் சுங்க வாரியத்தின்கீழ் செயல்படும் மத்திய சுங்கம் மற்றும் கலால் துறையானது மத்திய சரக்கு மற்றும் சேவை வரி, மத்திய கலால் வரி, சுங்க வரி மற்றும் பன்னாட்டுப் பயணியர்களிடமிருந்து பணப்பரிவர்த்தனைகளுக்கான கட்டணம் வசூலிக்கிறது.மேலும் வெளிநாட்டிலிருந்து வரும் பொருட்களுக்கு வரி வசூலிக்கிறது. மேலும் விமான நிலையங்கள், துறைமுகங்கள் மற்றும் பன்னாட்டு எல்லைச் சாவடிகளில் தங்கம், வைரம், போதை மருந்து போன்றவைகள் கடத்துவதை கண்காணிக்கிறது.மத்திய மறைமுக வரிகள் வாரியத்தின் கீழ் சரக்கு சேவை வரி புலனாய்வு தலைமை இயக்குநரகம் இயங்குகிறது.  

## இதனையும் காண்க
- கலால் வரி (இந்தியா)
- மத்திய நேரடி வரிகள் வாரியம்
- சரக்கு சேவை வரி புலனாய்வு தலைமை இயக்குனரகம்
# கலால் வரி (இந்தியா)

**மத்திய கலால் வரி** (Central Excise Duty) மத்திய மறைமுக வரிகள் மற்றும் சுங்க வாரியத்தின் கீழ் செயல்படும் மத்திய கலால் மற்றும் சுங்கத் துறையினரால் விதிக்கப்படுகிறது. கலால் வரி என்பது இந்தியாவில் உற்பத்தி செய்யப்படும் பொருட்களுக்கு விதிக்கப்படும் மறைமுக வரியாகும்.  

மத்திய கலால் வரி என்பது உள்நாட்டில் உற்பத்தி செய்யப்படும் பொருட்களுக்கு விதிக்கப்படும் வரி ஆகும். கலால் வரி உற்பத்திப் பிரிவிலிருந்து ஒரு கிடங்கிற்கு பொருட்கள் மாற்றப்படும்போது செலுத்தப்படுகிறது. 1944 மத்திய கலால் சட்டம் மற்றும் 1985 மத்திய கலால் கட்டணச் சட்டத்தின் கீழ் கலால் வரி வசூலிக்கப்படுகிறது. மத்திய மறைமுக வரிகள் மற்றும் சுங்க வாரியத்தின் கீழ் செயல்படும் மத்திய கலால் மற்றும் சுங்கத் துறை இவ்வரியை வசூலிக்கும் இந்திய அரசின் அமைப்பாகும்.  

சரக்கு மற்றும் சேவை வரி அறிமுகப்படுத்தப்படுத்தியப் பின்னர், தற்போது மத்திய கலால் வரியானது பெட்ரோலியப் பொருட்கள், மதுபானம், புகையிலை போன்ற சில பொருட்களுக்கு மட்டுமே வசூலிக்கப்படுகிறது.  

## இதனையும் காண்க
- வருமான வரி
- சரக்கு மற்றும் சேவை வரி
- சுங்க வரி
# உசுமானியா மருத்துவக் கல்லூரி


**உசுமானியா மருத்துவக் கல்லூரி**, என்பது முன்னர் ஐதராபாத்து மருத்துவப் பள்ளி என்று அழைக்கப்பட்டது. இந்த மருத்துவக் கல்லூரி இந்தியாவின் தெலங்காணா மாநிலம் ஐதராபாத்தில் அமைந்துள்ளது. இக்கல்லூரி 1846ஆம் ஆண்டு ஐதராபாத் 5வது நிஜாம் மற்றும் பேரர், அப்சல் உத் டவ்லா, ஆசஃப் ஜா 5 ஆகியோரால் நிறுவப்பட்டது. இக்கல்லூரி முதலில் உசுமானியா பல்கலைக்கழக இணைவினைப் பெற்றிருந்தது. இப்போது கலோஜி நாராயண ராவ் சுகாதார அறிவியல் பல்கலைக்கழகம் இணைவுடன் உசுமானியா பொது மருத்துவமனையுடன் இணைக்கப்பட்டுள்ளது. 1919 -ல் உசுமானியா பல்கலைக்கழகம் நிறுவப்பட்ட பிறகு, ஐதராபாத்து ஏழாவது நிஜாம் மிர் ஓசுமான் அலி கானின் நினைவாக, உசுமானியா மருத்துவக் கல்லூரி என்று பெயர் மாற்றப்பட்டது.  

## இணைந்த சிறப்பு பயிற்சி மருத்துவமனைகள்

- உசுமானியா பொது மருத்துவமனை, அப்சல்கஞ்ச்
- நிலூஃபர் மருத்துவமனை
- சர் ரொனால்ட் ரோஸ் வெப்பமண்டல தொற்று நோய் நிறுவனம்
- சரோஜினி தேவி கண் மருத்துவமனை
- அரசு காது, மூக்கு, தொண்டை மருத்துவமனை
- மனநல நிறுவனம், எர்ரகட்டா
- அரசு மார்பக நோய் மருத்துவமனை (காசநோய்), எர்ரகட்டா
- அரசு மகப்பேறு மருத்துவமனை, சுல்தான் பஜார்
- நவீன அரசு மகப்பேறு மருத்துவமனை, பெட்லபுர்ஜ்
- எம். என். ஜெ. மண்டல புற்றுநோய் மருத்துவமனை நிறுவனம் , லக்டிகாபுல்

## வரலாறு
உசுமானியா மருத்துவக் கல்லூரி 1846-ல் நிறுவப்பட்டு ஐதராபாத் மருத்துவப் பள்ளி என்று பெயரிடப்பட்டது. நிஜாம் நீரிழிவு நோய்வாய்ப்பட்டபோது, அப்போதைய பிரித்தானிய குடியுரிமையாளர், அறுவை சிகிச்சை நிபுணர் மருத்துவர் வில்லியம் கேம்ப்பெல் மக்லீன் மூலம் மேற்கத்திய மருத்துவத்தில் சிகிச்சை பெறப் பரிந்துரைத்தார். நிஜாம் முழுமையாகக் குணமடைந்தார். ஆங்கில மருத்துவத்தில் ஈர்க்கப்பட்ட நிஜாம், 1847-ல் ஐதராபாத்து மருத்துவப் பள்ளியை (பின்னர் உசுமானியா மருத்துவக் கல்லூரியாக மாறியது) மருத்துவர் மக்லீன் தலைமையில் நிறுவ உத்தரவிட்டார். (ஐதராபாத்து குளோரோபார்ம் ஆணையம்) மீது தொடர்ச்சியான பரிசோதனைகளைச் செய்தார்.  

## தரவரிசை
உசுமானியா மருத்துவக் கல்லூரி 2020-ல் *இந்தியா டுடே* தரவரிசைப் போட்டியில் 20வது இடத்தைப் பிடித்தது  

## குறிப்பிடத்தக்க முன்னாள் மாணவர்கள்
- மருத்துவர் ரூபா பாய் புர்தூன்ஜி, மயக்க மருந்து நிபுணர்
- பூரா நர்சய்யா கவுட், நாடாளுமன்ற உறுப்பினர்
- செலிக்கனி வெங்கட ராமராவ், பொதுவுடைமைக் கட்சித் தலைவர் மற்றும் நாடாளுமன்ற உறுப்பினர்
- பி.சங்கர் ராவ், முன்னாள் சட்டமன்ற உறுப்பினர்
- ஜே. கீதா ரெட்டி, சட்டமன்ற உறுப்பினர்
- கே. ஸ்ரீநாத் ரெட்டி, இந்திய பொதுச் சுகாதார அறக்கட்டளையின் தலைவர்
- மண்டாடி பிரபாகர் ரெட்டி, தெலுங்கு குணச்சித்திர நடிகர்
- நாகம் ஜனார்தன் ரெட்டி, நகர் கர்னூல் முன்னாள் சட்டமன்ற உறுப்பினர்
- தேஜஸ்வினி மனோக்னா, மாடல் (புவி அழகி இந்தியா 2019)
- சதீஷ் எஸ்சி ராவ், குடலியக்க நிபுணர், புகழ்பெற்ற ஜார்ஜியா (அமெரிக்கா) பல்கலைக்கழகத் தலைவர், மருத்துவக் கல்லூரி
- அசோக் கொண்டூர், இண்டர்வென்ஷனல் இதய நோய் நிபுணர், மிச்சிகன், அமெரிக்கா; கார்டன் சிட்டி மருத்துவமனையின் திட்ட இயக்குநர்
- மருத்துவர் சந்திர பெம்மாசானி, யுவார்ல்டு நிறுவனர் மற்றும் தலைமை செயல் அலுவலர்

## மேலும் பார்க்கவும்

- உசுமானியா பல்கலைக்கழகம்
# 1814 காசுமீர் போர்



**1814 காசுமீர் போர்** (*Battle of Kashmir (1814*)) காசுமீரை ஆக்கிரமிப்பதற்காக மேற்கொள்ளப்பட்ட ரஞ்சித் சிங்கின் மூன்றாவது படையெடுப்பு" என அறியப்பட்டது. அட்டோக் படையெடுப்பிற்குப் பிறகு, ரஞ்சித் சிங் காசுமீர் மீது படையெடுக்க விரும்பினார், இது ஹரி சிங் நல்வா மற்றும் ராம் தயாள் ஆகியோரின் கீழ் காசுமீரில் மூன்றாவது முறையாக ரஞ்சித் சிங் படையெடுப்பதற்கு வழிவகுத்தது. ரஞ்சித் சிங்கின் மூன்றாவது படையெடுப்பின் போது, சர்தார் முகம்மது அசீம் கான் ரஞ்சித் சிங்கின் படைகளைத் தோற்கடித்து, பெரும் உயிரிழப்புகளை ஏற்படுத்தினார்.  

# போர்
சிங்கின் முதல் முயற்சி 1812 ஆம் ஆண்டில் தோல்வியடைந்தது. இவரது இரண்டாவது படையெடுப்பு 1813 ஆம் ஆண்டில் மீண்டும் தோல்வியடைந்தது. எனவே இந்தப் போர் இவரது மூன்றாவது முயற்சியாகும். ஆரம்பத்தில், இவரது படைகள் பல கிராமங்களை நோக்கி முன்னேறின. ஆனால் ஆப்கானியர்கள் அனைத்து பக்கங்களிலிருந்தும் தாக்குதல்களை முறியடித்தனர். ரஞ்சித் சினாசு லாகூர் தர்பாருக்கு பின்வாங்கினார்.  

# பின்விளைவு
ரஞ்சித் சிங் தோற்கடிக்கப்பட்டார் மற்றும் காசுமீர் 1819 ஆம் ஆண்டு வரை துராணி ஆட்சியின் கீழ் இருந்தது.
# பெரிணி சிவதாண்டவம்


**பெரிணி சிவதாண்டவம்** அல்லது **பெரிணி தாண்டவம்** என்பது தெலங்காணாவின் பழமையான நடன வடிவமாகும். இது சமீப காலத்தில் புத்துயிர் பெற்றுள்ளது. காக்கத்தியர் வம்ச ஆட்சியின் போது இது செழித்தது. இந்துக் கடவுளான சிவபெருமானின் நினைவாக பெரிணி நிகழ்த்தப்படுகிறது. மேலும் இது பண்டைய காலங்களில் வீரர்கள் போருக்குச் செல்வதற்கு முன்பு நிகழ்த்தப்பட்டதாக நம்பப்படுகிறது. நடராஜ ராமகிருஷ்ணா ராமப்பா கோயிலில் உள்ள பழைய கையெழுத்துப் பிரதிகள் மற்றும் சிற்பங்களைப் படித்து இக்கலை வடிவம் மீட்டெடுக்கப்பட்டது.  

## நடனம்
பெரிணி சிவ தாண்டவம் பொதுவாக ஆண்களால் ஆடும் நடன வடிவமாகும். இது 'போர்வீரர்களின் நடனம்' என்று அழைக்கப்படுகிறது. போர்க்களத்திற்குச் செல்லும் முன் போர்வீரர்கள் சிவபெருமானின் சிலைக்கு முன்பாக இந்த நடனத்தை ஆடுகிறார்கள். வாரங்கலில் தங்கள் வம்சத்தை நிறுவிக் கிட்டத்தட்ட இரண்டு நூற்றாண்டுகள் ஆட்சி செய்த காகத்தியர்களின் ஆட்சியின் போது பெரிணி தன் உச்சத்தை அடைந்தது. ஜயப சேனானியின் சமசுகிருத நூலான *நர்த்திய ரத்னாவளியில்* இந்நடன வடிவம் குறிப்பிடப்பட்டுள்ளது.  

இந்த நடன வடிவம் 'ப்ரேரனா' (உத்வேகம்) மற்றும் உச்ச நடனக் கலைஞரான சிவபெருமானுக்கு அர்ப்பணிக்கப்பட்டது என்று நம்பப்படுகிறது. வாரங்கலில் உள்ள ராமப்பா கோயிலின் கர்ப்பக் குடி (சன்னதி சன்னதி) அருகே உள்ள சிற்பங்களில் இந்த நடனத்திற்கான சான்றுகளைக் காணலாம்.  

## மேலும் பார்க்கவும்

- தாண்டவம்